ג'ון קריו אקלס

ג'ון קריו אקלס (באנגלית: John Carew Eccles; 27 בינואר 1903 – 2 במאי 1997) היה נוירופיזיולוג ופילוסוף אוסטרלי, זוכה פרס נובל לפיזיולוגיה או לרפואה לשנת 1963, יחד עם אלן לויד הודג'קין ואנדרו פילדינג הקסלי "על תגליותיהם לגבי המנגנונים היוניים המעורבים בעירור ובעיכוב של החלקים הקיצוניים והמרכזיים של קרום תא העצב".

קורות חיים 
ג'ון קריו אקלס נולד ב-27 בינואר 1903 בעיר מלבורן שבמדינת ויקטוריה. בשנת 1925 באוניברסיטת מלבורן סיים תואר ראשון ברפואה והחל להתעניין בבעיית גוף-נפש. לאחר לימודי התואר הראשון, אקלס נסע ללמוד אצל צ'ארלס סקוט שרינגטון באוניברסיטת אוקספורד בחסות מלגת רודס. בשנת 1929 סיים את לימודי הדוקטורט בפילוסופיה.

בשנת 1937 חזר אקלס לאוסטרליה, שם עסק במחקר במהלך שנות מלחמת העולם השנייה. לאחר המלחמה מונה לפרופסור באוניברסיטת אוטגו שבניו זילנד. בשנים 1952–1962 עבד באוניברסיטה הלאומית של אוסטרליה.

בשנת 1958 זכה באות הכבוד Knight Bachelor ובשנת 1962 במדליה המלכותית. החל משנת 1990 היה חבר במסדר אוסטרליה.

אקלס נפטר ב־2 במאי 1997 בסמוך לעיר לוקרנו שבשווייץ. במרץ 2012 נחנך בניין על שמו באוניברסיטה הלאומית האוסטרלית, אשר נבנה מכספי חבר העמים הבריטי.

קישורים חיצוניים

 
 

זוכי פרס נובל לפיזיולוגיה או לרפואה
בוגרי אוניברסיטת אוקספורד
אבירים בריטים
מסדר אוסטרליה: עמיתים
זוכי פרס איש השנה של אוסטרליה
זוכי פרס נובל אוסטרלים
פסיכולוגים קוגניטיביים
אוסטרלים חברי האקדמיה הלאומית למדעים של ארצות הברית
עמיתים זרים בחברה המלכותית
זוכי המדליה המלכותית
מהגרים לשווייץ
מהגרים מאוסטרליה
בוגרי אוניברסיטת סידני
אוסטרלים שנולדו ב-1903
נפטרים ב-1997